ஊதா வண்ணத்தைப் பிடிக்காதவர்கள் இவ்வண்ணத்தைப் பார்க்கும்போது நல்லவர்கள் போல் நடிக்கவும், பாசாங்கு செய்ய்வும் ஆரம்பித்துவிடுவார்கள். அதாவது தன்னம்பிக்கையில்லாமல் தாழ்வு மனப்பன்மை கொண்ட பயந்த சுபாவமுடையவர்கள் இவர்கள். இந்த நிறம் அவர்கள் கண்களில் படும்போது தன் பெருமையைக் கூறி ஒரு போலியான போர்வையைப் போர்த்திக்கொள்ள முற்படுவார்கள். ஒரு விதமான நோயுடையோரை அடையாளம் காட்டும்வண்ணம் இந்நிறம் அபார சக்தி படைத்தது. எந்த நிறமானவர்களாக இருந்தாலும் சிவந்த, வெள்ளை நிறம் உடையவர்களுக்கு மிகச்சிறப்பான எல்லையில்லா, கண்கள் கூசும்படியான அழகைக் கூட்டிக் காண்பிக்கும். மாநிறத்தவர்களுக்கும் அவர்களின் நிறத்தை அதிக சிவப்பாக எடுத்துக் காட்டி அழகை, கவர்ச்சியை அதிகரித்துக் காட்டும். கருத்த நிறத்தவர்களுக்கு ஒரு காந்த சக்தியைச் தந்து எந்த நிறத்திற்கும் இல்லாத ஒரு சிறப்பாக பட்டுபோல அவர்களைக் காண்பிக்கும் திறன் கொண்டது.